5. felidézi, hogy Fidzsin 2006 májusában tartottak általános választást, melyet a nemzetközi megfigyelők –
beleértve az EU jelentős választási megfigyel őküldöttségét –szabályosnak minősítettek;
6. felidézi, hogy a Qarase miniszterelnök által alakított koalíciós kormány a választások után teljes demok-
ratikus legitimációval és nagyon nagy parlamenti többséggel rendelkezik;
7. hangsúlyozza, hogy Fidzsi többnemzetiségű társadalmának jövője az összes közösség által támogatott
demokratikus intézmények hitelességétől és legitimitásától függ, amelyek alapját az emberek etnikai szárma-zástól független egyenlőségének elve nyújtja;
8. javasolja, hogy állítsanak fel Fidzsin egy „igazságtételi és békéltető” bizottságot az ország két fő közös-
sége békés egymás mellett élésének elősegítésére;
9. felhívja a Bizottságot és a tagállamokat, hogy haladéktalanul függesszék fel a Fidzsi számára nyújtott
összes nem humanitárius segélyt a Cotonou-i partnerségi megállapodás 96. cikkében foglaltaknak megfe-lelően, kivéve az oktatási programokat, amennyiben ezeket nem kormányzati szervezetek hajtják végre;
10. felhívja az EU-t, hogy vezessen be azonnali utazási tilalmat annak megakadályozása érdekében, hogy a
katonai erők és családtagjaik, illetve a Fidzsi-szigeteki államcsínnyel összefüggésben álló személyek belé-
pjenek a tagállamok területére;
11. felhívja a csendes-óceáni szigetek fórumának valamennyi tagját, valamint más regionális és nemzetközi
szereplőket, hogy gyakoroljanak nyomást annak érdekében, hogy Fidzsin megoldódjon a jelenlegi helyzet,illetve tartós politikai, gazdasági és társadalmi stabilitás jöjjön létre;
12. utasítja elnökét, hogy továbbítsa ezt az állásfoglalást a Tanácsnak, a Bizottságnak, a tagállamok
kormányainak, az Egyesült Nemzetek főtitkárának, a Nemzetközösség főtitkárának, a csendes-óceáni szigetekfóruma országai kormányainak, beleértve Új-Zélandot és Ausztráliát, valamint a fórum utáni párbeszéd part-nerországai kormányainak, beleértve az Egyesült Államokat.
P6_TA(2006)0606
Az ENSZ erők érintettsége a libériában és haitin történt nemi erőszakban
Az Európai Parlament állásfoglalása az ENSZ erők érintettségéről libériában és haitin történt nemi
erőszakban
Az Európai Parlament,
–tekintettel az ENSZ 2006. december 4-én New Yorkban megrendezett magas szintű konferenciájára az
ENSZ és a nem kormányzati szervezetek személyzete általi nemi kizsákmányolás és erőszak megszünteté-séről, valamint a főtitkár e konferencián tett észrevételeire,
–tekintettel a háborús időben a polgári személyek védelméről szóló negyedik genfi egyezményre (1949) és
a további 1977-i jegyzőkönyvekre, amelyek kimondják, hogy a nőket meg kell védeni a nemi erőszaktólés a szexuális erőszak egyéb formáitól,
–tekintettel az ENSZ-nek a nők elleni erőszak megszüntetéséről szóló, 1993. december 20-i nyilatkozatára,
valamint az 1989. november 20-i, a gyermekek jogairól szóló egyezményére,
–tekintettel az ENSZ Biztonsági Tanácsa 1325(2000) sz., 2000. október 31-i, a nőkről, a békéről és a
biztonságról szóló határozatára,2006.12.23. C 317 E/899 Az Európai Unió Hivatalos Lapja
2006. december 14., csütörtökHU
–tekintettel az ENSZ Biztonsági Tanácsa 1265(1999) sz., a civilek fegyveres konfliktusban történő védel-
méről szóló 1999. szeptember 17-i határozatára, különösen annak (14) bekezdésére, amely szerint a
béketeremtő, békefenntartó és békeépítő tevékenységekben részt vevő ENSZ-személyzetnek megfelelő
képzésen kell részt vennie, különösen az emberi jogok tekintetében, beleértve a nemekkel kapcsolatoselőírásokat,
–tekintettel a Nemzetközi Büntetőbíróság Római Statútumára, különösen annak 7. és 8. cikkére, amely a
nemi erőszakot, a szexuális rabszolgaságot, a kényszerprostitúciót, a kényszerterhességet és a kényszerste-rilizációt, illetve a szexuális erőszak bármely, hasonló súlyosságú formáját az emberiség ellen elkövetett és
háborús bűnnek minősíti, valamint a kínzás egy formájával egyenértékűnek és komoly háborús bűnnek
tekinti, kövessék el ezeket a cselekményeket a nemzetközi vagy belső konfliktusok során akár szisztemati-
kusan, akár nem,
–tekintettel az ENSZ Biztonsági Tanácsa Libériáról szóló 1712(2006) sz., 2006. szeptember 29-i
határozatára,
–tekintettel Zeid Ra'Ad Al-Husszein herceg, a főtitkárnak az ENSZ békefenntartó tevékenysége során elkö-
vetett szexuális kizsákmányolással és erőszakkal kapcsolatos tanácsadója „A jövőbeni, az ENSZ békefenn-
tartó tevékenysége során elkövetett szexuális kizsákmányolás és erőszak megszüntetésére irányuló átfogó
stratégia” című 2005. április 4-i jelentésére,
–tekintettel a belső felügyelőszolgálatok irodájának 2005. január 5-i, „A belső felügyelőszolgálatok az ENSZ
Kongói Demokratikus Köztársaságbeli missziójában történt állítólagos szexuális kizsákmányolással és
erőszakkal kapcsolatos vizsgálata” című jelentésére,
–tekintettel 2006. június 1-i állásfoglalására: a nők helyzete a fegyveres konfliktusokban és a konfliktus-
helyzet után az újjáépítésben és a demokratikus folyamatokban betöltött szerepük (
1),
–tekintettel eljárási szabályzata 115. cikkének (5) bekezdésére,
A. mivel a közelmúltbeli vádak miatt, melyek szerint Haitin és Libériában az ENSZ békefenntartói gyermek-
eket erőszakoltak meg és kényszerítettek prostitúcióra, ez az ügy a következő a hasonló botrányok
szomorú sorozatában, beleértve a Kongói Demokratikus Köztársaságban az ENSZ személyzete által elkö-vetett pedofil cselekményeket és a koszovói emberkereskedelmet,
B. mivel majdnem 100 000 ENSZ békefenntartó dolgozik a világon, akik többsége hűségesen és tiszteletre
méltóan szolgál, de akik békéhez és biztonsághoz való hozzájárulását aláássa az ENSZ személyzeténekkis része által elkövetett nemi erőszak,
C. mivel az Egyesült Nemzetek Szervezete 319, nemi erőszakkal gyanúsított békefenntartó ellen indított
vizsgálatot 2004 óta, és 179 katonát, civilt és rendőrtisztet büntetett meg,
D. mivel az ENSZ által szexuális kizsákmányolás miatt elbocsátott személyeket csak ritkán állítják bíróság
elé származási országukban,
E. mivel a békefenntartó missziók célja a stabilitás visszaállításában, a közbiztonság szavatolásában és a
jogállam megteremtésében való segítségnyújtás azokban az országokban, amelyekben polgárháború vagynemzetközi konfliktus pusztít,
1. mélységes megdöbbenését fejezi ki az ENSZ-személyzetnek tulajdonított szégyenteljes bűncselekmények
miatt, beleértve az élelmiszerrel való kereskedést szexért;
2. elítéli az ENSZ békefenntartóinak Haitin és Libériában elkövetett tetteit, amelyek során gyermekek váltak
erőszak és prostitúció áldozatává;
3. elutasít minden nemi erőszakot és kizsákmányolást, valamint az emberi jogok sérelmére elkövetett
bűncselekmények egyéb formáit, amelyeket az ENSZ személyzete a szervezet békefenntartó és humanitárius
küldetésével szöges ellentétben és azt elárulva követ el;
4. hangsúlyozza e cselekedet különösen szörnyű voltát, az olyan rendkívül kiszolgáltatott és gyenge helyi
közösségeken való élősködését, amelyeket az ENSZ személyzetének védeni és nem kihasználni kellene;2006.12.23. C 317 E/900 Az Európai Unió Hivatalos Lapja
2006. december 14., csütörtökHU
(1) Elfogadott szövegek, P6_TA(2006)0245.
5. felszólítja az ENSZ valamennyi, békefenntartó missziókra személyzetet küldő tagállamát, hogy vizsgál-
janak meg minden nemi erőszakkal és kizsákmányolással kapcsolatos panaszt, különösen azokat,
amelyekben kiskorúak érintettek, és a nemi erőszakot elkövető személyeket minél előbb állítsák bíróság elé;
6. felszólítja az ENSZ főtitkárát, hogy folytasson további vizsgálatot az ENSZ békefenntartóinak és huma-
nitárius munkában résztvevő munkatársainak a gyermekek és kiszolgáltatott személyek elleni nemi
erőszakban és kizsákmányolásban játszott szerepével kapcsolatban annak érdekében, hogy hatékony ellenőr-zőrendszert tudjon működtetni és végrehajthassa az ENSZ „zéró tolerancia” politikáját;
7. üdvözli az ENSZ közgyűlésének a közelmúltban lezajlott magas szintű konferenciáját (2006.
december 4.), amely érintette a terepen dolgozó személyzet helytelen szexuális viselkedése megelőzésének
ügyét, valamint üdvözli a főtitkár közleményét egy jövőbeli stratégiáról, amely a szexuális visszaélés és
kizsákmányolás áldozatainak nyújt segítséget, valamint arról, hogy DNS-mintákat fognak használni a továbbivisszaélések elkerülése érdekében;
8. komoly aggodalmát fejezi ki a néhány ENSZ misszióban tapasztalható „hallgatás kulturájáról” szóló
jelentésekkel kapcsolatban, amely a büntetéstől és megtorlástól való félelemből fakad; felszólítja az ENSZ-t,hogy tegyen meg minden szükséges lépést egy olyan munkakörnyezet biztosítására, amelyben a személyzeta megtorlástól való félelem nélkül jelentheti a visszaéléses eseteket;
9. hangsúlyozza, hogy a jelenlegi intézkedések és az ENSZ régóta működő „zéró tolerancia” elve ellenére
továbbra is érkeznek helytelen szexuális viselkedésről szóló panaszok; hangsúlyozza továbbá, hogy ameny-
nyiben az ENSZ nem tud sürgősen véget vetni ennek a viselkedésnek, akkor annak káros hatása lesz azintézmény egészének szavahihetőségére és morális tekintélyére; hangsúlyozza végül, hogy emiatt néhánytagállamnak esetleg csökkentenie kell csapatait egy olyan időben, amikor hatalmas szükség van a békefenn-tartó missziókra;
10. hangsúlyozza, hogy az ENSZ mekkora nehézséggel néz szembe a helytelen szexuális magatartás bűnét
elkövető csapatok fegyelmezése terén, hiszen a csapatok kiképzésének és fegyelmezésének végső felelőssége a
tagállamokat terheli; sürgeti tehát az érintett államokat, hogy ahol csak lehet, alkalmazzanak fegyelmi
eljárásokat;
11. üdvözli a békefenntartók által elkövetett nemi erőszak bíróság elé viteléről szóló kötelező érvényű
ENSZ egyezmény létrehozására irányuló szándékot;
12. hangsúlyozza, hogy egy ilyen egyezménynek tartalmaznia kell bizonyos politikákat, amelyek megaka-
dályozzák a visszaéléssel vádolt ENSZ személyzet újbóli felvételét, és az áldozatokat segítő alapot, valamint
az ENSZ személyzet emberi jogokról való teljesebb képzését célzó intézkedéseket;
13. felszólítja az ENSZ-t, hogy tegye meg a szükséges lépéseket a kiszolgáltatott emberek –különösen a
nők, gyermekek és menekültek –védelmére azokon a területeken, ahol csapatok működnek; felszólítja
továbbá az ENSZ-t és az EU-t, hogy támogassa a nőket a konfliktus- és konfliktus utáni helyzetben segítő
intézkedéseket annak érdekében, hogy kevésbé legyenek kitéve a szexuális kizsákmányolás veszélyének;
14. üdvözli a Libéria kormányának kezdeményezésére 2006. december 4-én indult, a szexuális kizsákmá-
nyolás és visszaélés ellen harcoló nemzeti kampányt, amely az ENSZ-szel, a civil társadalmi szervezetekkelegyütt és Ellen Johnson-Sirleaf elnöknek a nemzetközi közösség felé intézett azon felhívásával összhangbanfolyik, amely szerint „nem szabad vagyonát és hatalmát a gyermekek és nők szexuális kizsákmányolására
fordítani”;
15. elismeri az ENSZ által végzett békefenntartó misszióknak a béke és biztonság világszerte történő
előmozdításában játszott szerepét;
16. utasítja elnökét, hogy továbbítsa ezt az állásfoglalást a Tanácsnak, a Bizottságnak, az ENSZ főtitká-
rának, valamint az ENSZ tagállamok kormányainak.2006.12.23. C 317 E/901 Az Európai Unió Hivatalos Lapja
2006. december 14., csütörtökHU